पहली बार भारतीय क्रिकेट टीम के कप्तान विराट कोहली ने स्पोर्ट्स स्टार को दिए इंटरव्यू में उस यादगार पल को याद करते हुए अनुष्का का ज़िक्र किया है. कोहली ने अपने संघर्ष के दिनों को याद करते हुए बताया कि उन्होंने कभी इसकी कल्पना नहीं की थी कि उनकी ज़िंदगी में एक ऐसा दिन आएगा जब उन्हें टीम इंडिया की कप्तानी सौंप दी जाएगी.  अनुष्का संग सगाई पर कोहली ने तोड़ी चुप्पीइंटरनेट पर ट्रोल करने वाले हैं बुजदिल-अनुष्कास्टार स्पोर्ट्स इंडिया को दिए इंटरव्यू में विराट ने कहा, "मुझे याद है कि तब मैं मोहाली में था. टेस्ट सिरीज़ चल रही थी और मैं अनुष्का के साथ था.'' उन्होंने इस इंटरव्यू में कहा है, ''आश्चर्य की बात है जब मैं टेस्ट कप्तान बना तो भी अनुष्का के साथ था, वो एक बेहद ख़ूबसूरत मौका था, मोहाली में जब उन्होंने मुझे फोन पर ये बताकर फ़ोन रखा तो मैं भावुक हो गया. मेरी आंखों में आंसू थे.''अनुष्का सिडनी में, विराट की एकग्रता?कोहली कहते हैं, "जब मैंने अनुष्का को बताया तो मेरी आंखों में आंसू थे और आंखों के आगे सब पुराने दिन घूम गए. जब से मैंने अकादमी में खेलना शुरू किया था, मैंने कभी नहीं सोचा था कि यह दिन कभी मेरी ज़िंदगी में आएगा. ये दिन आया और मैं अनुष्का को ये बता पाया जो कि अपने आप में बेहद ख़ूबसूरत था."इस इंटरव्यू को लेकर ऑनलाइन प्रतिक्रियाएं भी आ रही हैं. यूट्यूब पर एक यूज़र प्रिंस ने अनुष्का शर्मा को निशाना बनाते हुए कहा, "अनुष्का को अपने खेल से दूर रखिए, ये सबके लिए अच्छा होगा."इस पर एक अन्य यूट्यूब यूज़र आशी झाझरिया ने अनुष्का का बचाव करते हुए कहा, "प्रिंस आप जो कह रहे हैं वो आपके हिसाब से ठीक हो सकता है बाकियों के हिसाब से नहीं."अनुष्का शर्मा को विराट कोहली के ख़राब प्रदर्शन के लिए पहले भी निशाना बनाया जा चुका है. एक अन्य यूट्यूब यूज़र ने लिखा है कि ये एक शानदार रोमांटिक स्टोरी है जो कि सबसे शानदार होगी. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)